Зерде (холдинг)

«Зерде» Ұлттық инфокоммуникациялық холдингі» АҚ — 2008 жылы ақпараттық-коммуникациялық технологияларды дамыту мақсатында құрылған холдинг. Жалғыз акционері Цифрлық даму, инновациялар және аэроғарыш өнеркәсібі министрлігі болды. 2022 жылы холдинг таратылып, еншілес компаниялары тікелей министрліктің қарамағына өтті. Тарихы «Зерде» Ұлттық инфокоммуникация холдингі» АҚ Қазақстан Республикасы Үкіметінің 2008 жылғы 3 шілдедегі № 668 қаулысына сәйкес Қазақстан Республикасы Қаржы министрлігі Мемлекеттік мүлік және жекешелендіру Комитетінің 2008 жылғы 25 тамыздағы № 538 бұйрығымен құрылды. Холдинг «Самғау» Ұлттық ғылыми-технологиялық холдингі» АҚ қайта құру нәтижесінде құрылды. «Зерде» холдингінің құрамына 5 компания кірді: * "Kazsatnet" ұлттық компаниясы" акционерлік қоғамы (100%) * "Ұлттық ақпараттық технологиялар" акционерлік қоғамы (100%) * "Ұлттық процессинг орталығы" акционерлік қоғамы (66,85%) * "Қаржы жүйелерін ақпараттандыру орталығы" жауапкершілігі шектеулі серіктестігі (100%) * "Электронды коммерция орталығы" жауапкершілігі шектеулі серіктестігі (100%) Қазақстан Республикасы Үкіметінің 2012 жылғы 14 наурыздағы № 333 Қаулысымен "Қазконтент" акционерлік қоғамы холдинг құрамынан шығарылып, Премьер-Министрінің Кеңсесіне берілді. Қазақстан Республикасы қаржы Министрлігі мемлекеттік мүлік және жекешелендіру Комитетінің «Мемлекеттік меншіктің кейбір мәселелері туралы» 2015 жылғы 19 тамыздағы №1025 бұйрығына және «Ақпараттық есеп орталығы» АҚ 2015 жылғы 02 қыркүйектегі №2535667 бұйрығына сәйкес «Қазтелерадио» АҚ мемлекеттік акция пакеттері Холдинг басқармасына берілді. 2015 жылғы 2 қыркүйектен бастап «Қазтелерадио» АҚ Холдинг компанияларының тобына кіреді. «Ұлттық ақпараттық технологиялар» акционерлік қоғамына «Kazsatnet» ұлттық компаниясы» акционерлік қоғамын қосу туралы Қазақстан Республикасы Үкіметінің 2016 жылғы 11 қарашадағы № 696 қаулысы шықты. Қазақстан Республикасы Үкіметінің 2019 жылғы 12 қыркүйектегі № 687 қаулысымен "Қазтелерадио" акционерлік қоғамы холдинг құрамынан шығарылып, Ақпарат және қоғамдық даму министрлігіне берілді. Қазақстан Республикасы Үкіметінің 2022 жылғы 5 тамыздағы № 540 қаулысымен "Зерде" ұлттық инфокоммуникация холдингі" акционерлік қоғамы таратылды. "Ұлттық ақпараттық технологиялар" және "QazInnovations" инновацияларды дамыту жөніндегі ұлттық агенттігі" акционерлік қоғамдары Цифрлық даму, инновациялар және аэроғарыш өнеркәсібі министрлігіне берілді. Холдингтің әр жылдардағы жалғыз акционері: * Ақпараттандыру және байланыс агенттігі (2008—2010) * Байланыс және ақпарат министрлігі (2010—2012) * Көлік және коммуникация министрлігі (2012—2014) * Байланыс және ақпарат агенттігі (наурыз — тамыз 2014) * Инвестициялар және даму министрлігі (2014—2015) * Инвестициялар және даму министрлігінің Байланыс, ақпараттандыру және ақпарат комитеті (2015—2016) * Ақпарат және коммуникациялар министрлігі (2016—2019) * Цифрлық даму, қорғаныс және аэроғарыш өнеркәсібі министрлігі (ақпан — маусым 2019) * Цифрлық даму, инновациялар және аэроғарыш өнеркәсібі министрлігі (2019—2022) Қызметі * ақпараттық-коммуникациялық саланың бәсекеге қабілеттілігін және экономикалық тиімділігін арттыру үшін қолайлы жағдай жасау * ақпараттық-коммуникациялық ресурстар мен стандарттарды дамыту * инфокоммуникациялар саласындағы инвестициялық және инновациялық белсенділікті ынталандыру * құрамындағы заңды тұлғаларды тиімді басқару Еншілес ұйымдары * «Ұлттық ақпараттық технологиялар» АҚ * «QazInnovations» инновацияларды дамыту жөніндегі ұлттық агенттігі» АҚ * «Astana Hub» IT-стартаптар халықаралық технопаркі» корпоративтік қоры Басшылары # Әділбек Сәрсенов (08.2008 — 2010) # Нұрлан Измайлов (08.2010 — 2013) # Мирболат Аюпов (2013 — 2015) # Бикеш Құрманғалиева (03.2015 — 2016) # Әсел Жанасова (04.2016 — 06.2017) # Руслан Еңсебаев (06.2017 — 05.2018) # Ерлан Дүрмағамбетов (11.2018 — 2020) # Алексей Анисимов (2020 — 08.2020) # Арман Абдрасилов (08.2020 — 09.2022) Дереккөздер